


Jegyzőkönyv

MGYT KGYSZ kibővített elnökségi üléséről



Ideje:		2015. október 9. (péntek) 11.00 óra

Helye:		Semmelweis Egyetem GYTK Hőgyes tömb, Zalai terem
		1092 Budapest, Hőgyes Endre utca 7-9.


Napirend:
1. Elnöki köszöntő, tájékoztató az eltelt időszak eseményeiről, 
       a napirend meghatározása (Szabó Csongor)

2. Pénzügyi helyzet, taglétszám ismertetése (Schirm Szilvia)

3. A 2016. évi KGYSZ szimpózium előkészítése, időpont, helyszín, téma kiválasztása (Higyisán Ilona)

4. EAHP tájékoztatók
a. vezetőségi ülésekről és a 21. kongresszusról 
(Süle András)
b. „kompetencia” munkacsoport 
(Soós Gyöngyvér) 
c. „bizonyítékok összegzése” munkacsoport 
 (Horváth László)

5. ESOP tájékoztató (Kis Szölgyémi Mónika)

6. Továbbképzések
a. Szakmai hétvége – Pécs (Süle András)
b. kötelező szinten tartó továbbképzés (Soós Gyöngyvér)

7. Egyebek

Jelenlévők:	Comment by kszm: Jelenléti nincs nálam, korrigáljátok!
Dr. Higyisán Ilona
Dr. Hornyák Judit
Iványiné Dr. Cseh Ibolya
Dr. Kis Szölgyémi Mónika
Dr. Süle András
Prof. Dr. Soós Gyöngyvér
Dr. Szabó Csongor 
Dr. Szabóné Dr. Bodó Gabriella 
Szabóné Dr. Schirm Szilvia
Dr. Szűcs Attila
Kimentette magát:
Dr. Horváth László
Prof. Dr. Botz Lajos
Hajagosné dr. Hümpfner Rózsa
Dr. Trestyánszky Zoltán


1. Elnöki köszöntő, tájékoztató, napirend meghatározása 

Dr. Szabó Csongor elnök köszöntötte a megjelent Elnökségi tagokat, majd a jegyzőkönyv vezetésére a Szervezet titkárának távollétében felkéri Dr. Kis Szölgyémi Mónikát.

Jegyzőkönyvvezető elfogadása.
Szavazás kézfeltartással: látható többség, ellenszavazat, tartózkodás nincs.

Az ülés határozatképes.

Napirend elfogadása.
Szavazás kézfeltartással: látható többség, ellenszavazat, tartózkodás nincs.

Dr. Szabó Csongor ismerteti az elmúlt időszak eseményeit (a 2015. június 18-i elnökségi ülés óta eltelt időszak). Ezekre vonatkozó összefoglalók a www.mgyt-kgysz.hu honlapon elolvashatók teljes terjedelemben.

2. Pénzügyi helyzet, taglétszám ismertetése

Szabóné Dr. Schirm Szilvia alelnök az alábbiakról számolt be:
2.1 Az idei évben eddig 344 fő fizetett tagdíjat szervezetünknek + 1 fő kapott díjmentesen tagságot.
2.2 Dr. Schirm Szilvia ismertette jelen időpontig a 2015 évi bevételeinket és kiadásainkat. 

3. A 2016. évi KGYSZ szimpózium előkészítése, időpont, helyszín, téma kiválasztása

3.1 A KGYSZ elnöke a 2016 évi KGYSZ szimpózium  főszervezőjének – az előző évekhez hasonlóan  dr. Higyisán Ilonát kérte fel. A Tudományos Bizottság elnöke dr. Soós Gyöngyvér, a Szervező Bizottság elnöke dr. Szabó Csongor.

3.2. A vezetőség tagjainak előzetes visszajelzései alapján - a ClubService által bekért három ajánlat közül - a 2016. évi szimpózium helyszínéül Balatonfüred Hotel Flamingo lett kiválasztva. (Melléklet 1.).  A szimpózium időpontja: 2016. szeptember 29-október 1.
3.2 Az elnökség megvitatta az előzetesen beküldött témajavaslatokat és a szimpózium fő témájául a Gasztroenterológiát választotta. A szimpózium programját Fórumok színesítenék, mind a nyitó-, mind a zárónapon (pl. a gyógyszerész szakképzésről, illetve aktuális szakmapolitikai kérdésekről).

4.	EAHP tájékoztatók

a.	a vezetőségi ülésekről és a 21. kongresszusról 
Süle András tájékoztatott a 2016. évi - Bécsben rendezendő - 21. kongresszus előkészületeiről. Az EAHP 2017. évi kongresszusa helyszínéül Cannes-t, 2018. évre pedig Göteborgot választotta.
	A 2016 évi Academy Seminar témája a betegágy melletti gyógyszerelés lesz, mely a 2015. évi téma folytatása, ezért minden tagszervezetet azok a tagok képviselnek, akik 2015. évben részt vettek az első képzésen (Magyarországról Keller Nóra és Borza Erzsébet).
Az EAHP tudomására jutott, hogy az Európai Bizottság 2016. január 18-i határidővel felmérést végez az ún. szabályozott szakmákról, amelybe a kórházi gyógyszerészet is beletartozik. Felhívja a tagszervezeteket, hogy az állami szervek adatszolgáltatásának korrektsége érdekében keressék meg saját országukban a felmérést kitöltő szervet, és ajánlják fel segítségüket az adatszolgáltatásban. 

b.	„kompetencia” munkacsoport 
Soós Gyöngyvér beszámolt arról, hogy a munkacsoport által kezdeményezett felmérése lezárult, jelenleg az eredmények összegzése folyik.

c.	„bizonyítékok összegzése” munkacsoport
Horváth László akadályoztatása miatt a beszámolót írásban adta le (melléklet).

5.	ESOP tájékoztató

5.1 Kis Szölgyémi Mónika tájékoztatott a 2016. május 19-20.-i 3. ECOP kongresszus (helyszín: Dubrovnik) online regisztrációjának megnyitásáról, és a kedvezményes regisztráció határidejéről.
5.2 Ismertette, hogy a „Clean working” projekt 3. részét előkészítő képzés lezajlott, hazánkból 2 kórházi gyógyszertár - Bajcsy Kórház, Péterfy Kórház - vesz részt a projektben.

6. Továbbképzések

a.	Szakmai hétvége – Pécs (Süle András)
Hornyák Judit beszámolt a szakmai hétvégéről. A részletes beszámoló (szerzője: Dr. Fittler András) a www.mgyt-kgysz.hu oldalon olvasható.

b.	kötelező szinten tartó továbbképzés (Soós Gyöngyvér)
2015. szeptember 25-én megkezdődött a SZTE Klinikai Gyógyszerészeti Intézet és az MGYT Kórházi Gyógyszerészeti Szervezete által közösen szervezett, kötelező szinten tartó továbbképzés. A GYOFTEX-en regisztrált résztvevői létszám 35-38 fő, van aki csak 1 blokkra jelentkezett. Ez a létszám a vártnál valamivel kisebb, ezért, hogy az egyetem számára se legyen veszteséges a szervezés,  az elnökség úgy határozott, hogy a továbbképzés 3. napjának előadói díjait a KGYSZ fizeti az előadók részére.

7. Egyebek

7.1 Biztonsági elemek
Dr. Kis Szölgyémi Mónika beszámolt a 2015. június 23-án, a MAGYOSZ szervezésében megrendezett Európai Gyógyszerhamisítási Irányelv (Falsified Medicines Directive, FMD) bevezetésével kapcsolatos tájékoztatóról. A beszámoló a www.mgyt-kgysz.hu weboldalon elérhető. 
Dr. Szabó Csongort a hét elején e-mailben megkereste az Aegate cég képviselője, egy esetleges magyarországi pilot vizsgálat lefolytatásával kapcsolatban.  Dr. Kis Szölgyémi Mónika vállalta, hogy egyeztet a továbbiakban az Aegate céggel. 
Az elnökség határozott arról, hogy 3 tagú munkacsoportot állít fel, melynek tagjai:          Dr. Bodó Gabriella (vagy egy kollégája), Dr. Kis Szölgyémi Mónika és Dr. Süle András. 
A pilot vizsgálattal kapcsolatban az elnökségi tagok október 15-ig megküldik kérdéseiket Dr. Kis Szölgyémi Mónika számára, aki összegzi, és továbbítja az Aegate cégnek. A kapott válaszok és egyeztetések után döntünk arról, melyik kórházi gyógyszertár vegyen részt pilot vizsgálatban.

[bookmark: _GoBack]7.2  Miniszimpózium a gyógyszerészképzés aktuális kérdéseiről
Szervezetünket Dr. Higyisán Ilona képviselte a 2015. október 7-én Budapesten rendezett egyeztetésen. A rendezvény szervezői az MGYK és az MGYT volt. Egy korábbi megbeszélésen született megállapodásnak megfelelően kerül sor a gyógyszerészképző helyek, az MGYT és a Kamara első meghívásos miniszimpóziumára a gyógyszerész-képzéssel kapcsolatos aktuális teendők, ezen belül is elsősorban a képzési reformnak, valamint a KKK korrekciójának a megbeszélésére.
Résztvevők:
· Prof. dr. Hohmann Judit a SZTE GYTK dékánja és meghívottjai,
· Prof. dr. Perjési Pál a PTE AOK GYSZ vezetője és meghívottjai,
· Dr. Vecsernyés Miklós a DE GYTK dékánja és meghívottjai,
· Prof. dr. Zelkó Romána a SE GYTK dékánja és meghívottjai,
· Takácsné prof. dr. Novák Krisztina a MAB látogató bizottság képviselője és meghívottjai, 
· Prof. dr. Szökő Éva az MGYT elnöke és meghívottjai,
· Dr. Hankó Zoltán az MGYK elnöke és meghívottjai.


A rendezvény programja:

· Köszöntők: 
· prof. dr. Szökő Éva (MGYT) és dr. Hankó Zoltán (MGYK)

· Vitaindító előadások:
· Dr. Hankó Zoltán (MGYK): A kamarai kezdeményezés időszerűsége, a kamarai álláspont
· Dr. Antal István (SE GYTK): Az ipari gyógyszerészet a graduális képzésben, 
· Prof. dr. Botz Lajos (PTE GYTK): A kórházi gyógyszerészet a graduális képzésben, 
· Dr. Vecsernyés Miklós (DE GYTK): EU előírások, KKK, 
· Prof. dr. Soós Gyöngyvér (SZTE GYTK): Az új típusú záróvizsga tapasztalatai Szegeden. 
· Dr. Bácskay Ildikó (MGYT): A dékánokkal egyeztetett közforgalmú és kórházi záróvizsga tematika
· Prof. dr. Erős István (MGYK): A gyakorlati képzéssel kapcsolatos megfontolások
· Takácsné prof. dr. Novák Krisztina (MAB LB): A MAB Látogató Bizottság tapasztalatai és javaslatai

· Hozzászólások:
A miniszimpóziumon közel 50 fő vett részt, akik a vitaindító előadások után aktívan hozzászóltak az elhangzott előadásokhoz, továbbá véleményt nyilvánítottak a szakterületüket érintő kérdésekben.

További kérdés és hozzászólás nem hangzott el, ezért Dr. Szabó Csongor megköszönte
az elnökség szíves megjelenését és aktív közreműködését, majd bezárta az ülést.


Budapest, 2015. október 9.

